sagorsarker/bangla-wikipedia huggingface dataset:
লিট্টি

লিট্টি () হল ভোজপুরি অঞ্চলের, যা ভারতের বিহার পূর্ব উত্তর প্রদেশ ও নেপালের বার ও পারস জেলার জনপ্রিয় ও স্বাস্থ্যকর খাবার। এটি মূলত গমের আটার লেচি বা বল যার ভিতরে ছাতু (ভাজা ছোলার আটা) এবং ভেষজ পাতাকুচি ও মশলার পুর ভরা থাকে। ঐতিহ্যগত ভাবে লিট্টি মাটির উনানে ঘুঁটে (গোবরের তৈরি),পরবর্তীকালে কাঠ বা কয়লার জ্বালালিতে পোড়ানো বা সেঁকা ও প্রচুর ঘিয়ে মাখানো হয়। যদিও লিট্টি রাজস্থানের 'বাতি' নামের এক খাবারের সঙ্গে প্রায়  ঘনিষ্ঠভাবে সম্পর্কিত, তবে এটি স্বাদে, গঠনে এবং প্রস্তুত প্রণালীতে সম্পূর্ণ ভিন্ন একটি খাবার। লিট্টি দই, বেগুন ভর্তা, আলু ভর্তা, পাপড় এবং আচার সহযোগে গরম গরম পরিবেশন করা হয়।   তবে আধুনিক কালে অত্যাধুনিক ওভেনেও লিট্টি খুব সহজেই তৈরি করা যায়।
ভারতের ভোজপুরি অঞ্চলে মৌর্য যুগে উদ্ভুত 'লিট্টি' জনপ্রিয়তার কারণে আজও প্রচলিত এবং দীর্ঘ ভ্রমণপথে মানুষ সঙ্গে নিয়ে থাকে। বিহার-ঝাড়খণ্ডের এই জনপ্রিয় খাবারটি ক্রমশ কলকাতার জনজীবনের অঙ্গ হয়ে উঠেছে। মধ্য কলকাতার বিভিন্ন মোড়ে যেমন এর উপস্থিতি লক্ষ্য করা যায়। এমনকি 'চোখা লিট্টি' আন্তর্জাতিক স্তরেও পৌঁছে গিয়েছে। 
লেচি বা বল তৈরিতে—
পুর তৈরিতে—
চোখা তথা ভর্তা তৈরিতে—
টি জি কমলা দেবী

টি জি কমলা দেবী (জন্ম নাম থোটা গোবিন্দাম্মা; ২৯শে ডিসেম্বর ১৯৩০– ১৬ই আগস্ট ২০১২), যিনি কমলা চন্দ্র বাবু নামেও পরিচিত, ছিলেন একজন ভারতীয় ডাবিং শিল্পী, নেপথ্য সঙ্গীতশিল্পী এবং অভিনয়শিল্পী। তিনি প্রাথমিকভাবে তেলুগু চলচ্চিত্র এবং পাশাপাশি কয়েকটি তামিল চলচ্চিত্রে অবদান রেখেছিলেন। তিনি একজন প্রাক্তন পেশাদার স্তরের বিলিয়ার্ডস খেলোয়াড়ও ছিলেন এবং তিনি দুবার ভারতীয় মহিলা বিলিয়ার্ডস খেতাব জিতেছিলেন। তিনি ২০১২ সালের ১৬ই আগস্ট চেন্নাইতে স্বল্প রোগভোগের পর মারা যান।
তিনি অন্ধ্র প্রদেশের চিত্তুর জেলার কারবেতিনগরমে জন্মগ্রহণ করেন। জন্মের পরে তাঁর আসল নাম ছিল থোটা গোবিন্দাম্মা। চলচ্চিত্র শিল্পে প্রবেশের পর তিনি নিজের নাম পরিবর্তন করে টি জি কমলা দেবী রাখেন। তাঁর নামের আদ্যক্ষর "টি. জি." আসলে তাঁর জন্ম নামের বদলে বসেছে। তিনি ১৯৪৬ সালে আভুলা চন্দ্র বাবুকে বিয়ে করেন এবং তাঁদের পুত্রের নাম ছিল আভুলা জয়চন্দর।
তিনি একটি নাট্য দলে যোগ দিয়েছিলেন এবং কিছু পুরুষ ও মহিলা চরিত্রে অভিনয় করেছিলেন। নাটকে অভিনয়ের জন্য তিনি অনেক পদক পেয়েছিলেন। এরপরে তিনি চলচ্চিত্র জগতে চলে আসেন এবং প্রায় ৩০টি চলচ্চিত্রে অভিনয় করেন। সেগুলির বেশিরভাগই ছিল ছোটখাটো চরিত্রে। এছাড়াও তিনি একজন সুপরিচিত মঞ্চ অভিনেতা ছিলেন এবং বেশ কয়েকটি নাটক ও নাটিকায় অভিনয় করেছিলেন।
তিনি তেলুগু এবং তামিল চলচ্চিত্রে বেশ কয়েকটি গান গেয়েছেন। একটি তেলুগু-তামিল চলচ্চিত্র পাতাল ভৈরবী, যেখানে তিনি তেলুগুতে 'ইতিহাসম ভিনারা' এবং তামিল সংস্করণে 'ইতিহাসম কায়েতাররা' গেয়েছেন।
এছাড়াও তিনি একজন জনপ্রিয় ডাবিং শিল্পী ছিলেন। তিনি পদ্মিনী রামচন্দ্রন, বি. সরোজা দেবী, ললিতা এবং আরও অনেকের জন্য ডাবিংয়ে কণ্ঠ দিয়েছেন।
কমলা ছিলেন ভারতের প্রথম দিকের মহিলা কিউ ক্রীড়া খেলোয়াড়দের একজন। ১৯৫৪ সালে যখন তৎকালীন স্নুকার বিশ্ব চ্যাম্পিয়ন হোরাস লিন্ড্রাম অন্ধ্র মহাসভার আমন্ত্রণে চেন্নাই সফর করছিলেন, তখন পরিস্থিতির কারণে কমলা কিউ (বিলিয়ার্ড খেলার লাঠি) তুলে নেন এবং শ্রীমতী লিন্ড্রাম খেলার জন্য একজন মহিলা প্রতিপক্ষ পেয়ে যান। শীঘ্রই, তিনি রাজ্য এবং জাতীয় পর্যায়ের প্রতিযোগিতায় খেলার পথ তৈরি করে নেন। তারপর থেকে, তিনি চেন্নাই, বিজয়ওয়াড়া এবং বেঙ্গালুরুতে (তখন ব্যাঙ্গালোর) পুরুষদের সাথে প্রতিদ্বন্দ্বিতা করে সেই সময়ে একমাত্র মহিলা খেলোয়াড় হিসেবে বিলিয়ার্ডস ও স্নুকারে বিভিন্ন উন্মুক্ত প্রতিযোগিতায় খেলেছিলেন। তিনি ১৯৯১ এবং ১৯৯৫ সালে ভারতীয় জাতীয় বিলিয়ার্ডসে মহিলাদের শিরোপা জিতেছিলেন। তৎকালীন বিশ্ব বিলিয়ার্ডস চ্যাম্পিয়ন বব মার্শালের সাথে বেঙ্গালুরু এবং মহীশূরে প্রদর্শনী ম্যাচ খেলার অনন্য সুযোগ পেয়েছিলেন তিনি। তিনি তামিলনাড়ু রাজ্যের প্রতিনিধিত্ব করে ৬২ এবং ৬৬ বছর বয়সে বিলিয়ার্ডসে জাতীয় শিরোপা জিতেছিলেন।
বিনিসুতোয়

বিনিসুতয় (ইংরেজি নাম: Binisutoy: Without Strings) হল ২০২১ সালে মুক্তিপ্রাপ্ত বাংলা ভাষার নাট্য চলচ্চিত্র। যা অতনু ঘোষ পরিচালিত এবং সন্দীপ আগরওয়াল প্রযোজিত। মুখ্য চরিত্রে আছেন ঋত্বিক চক্রবর্তী এবং জয়া আহসান।
কাজল এবং শ্রাবনী, ত্রিশের দশকের মাঝামাঝি দুই ব্যক্তি, একটি রিয়েলিটি গেম শো অডিশনে দেখা হয়। সাধারণ ব্যাকগ্রাউন্ড তাদের দ্রুত বন্ধন তৈরি করতে সাহায্য করে। একটি অদ্ভুত দুর্ঘটনায় শ্রাবনী আহত হয় এবং কাজল তাকে ডাক্তারের কাছে নিয়ে যায়। পথে, তারা তাদের জীবনের দুটি আকর্ষণীয় গল্প ভাগ করে নেয়। চিত্তাকর্ষক মানব নাট্য তাদের মধ্যে একটি বিদ্রূপাত্মক ঝগড়ার মধ্যে শেষ হয়।
শতজিৎ রানা

জেনারেল শতজিৎ শমশের জং বাহাদুর রানা (১৯৩৪-২০০৭) ১৯৮৭ সাল থেকে ১৯৯১ সাল পর্যন্ত নেপালি সেনাবাহিনী প্রধান ছিলেন। তিনি ১৯৫৩ সালে ব্রিটেনের স্যান্ডহার্স্ট সামরিক প্রশিক্ষণ একাডেমীতে যোগ দিয়েছিলেন এবং নেপালি সেনাবাহিনীতে কমিশন পেয়েছিলেন ১৯৫৫ সালের ২২শে জুলাই। তিনি ছিলেন দ্বিতীয় নেপালি ব্যক্তি যিনি যুক্তরাজ্য থেকে সামরিক প্রশিক্ষণ নিয়েছিলেন। তিনি সেনাবাহিনীতে মোট ৩৬ বছর চাকরি করার পর ১৯৯১ সালের ১৫ মে তারিখে অবসরে যান এবং এরপর তাকে বার্মা (বর্তমানে মায়ানমার) তে নেপালের রাষ্ট্রদূত হিসেবে নিয়োগ দেয় নেপালের সরকার, এছাড়া তিনি ভিয়েতনামেও নেপালের রাষ্ট্রদূত হিসেবে কাজ করেছিলেন।
প্রতিমা দেবী (কন্নড় অভিনেত্রী)

প্রতিমা দেবী (৯ই এপ্রিল ১৯৩৩ – ৬ই এপ্রিল ২০২১) একজন ভারতীয় অভিনেত্রী ছিলেন। কন্নড় চলচ্চিত্রে কাজের জন্য তিনি বিশেষ ভাবে পরিচিত। ১৯৪৭ সালের চলচ্চিত্র "কৃষ্ণলীলা"য় অভিনয়ের মাধ্যমে তিনি আত্মপ্রকাশ করেন। তিনি "জগন্মোহিনী" (১৯৫১) চলচ্চিত্রে প্রথম মুখ্য ভূমিকায় অভিনয় করেছিলেন। এটি প্রথম কন্নড় ছবি, যেটি বক্স-অফিসে ১০০ দিন পূর্ণ করেছিল। তিনি ৬০টিরও বেশি চলচ্চিত্রে অভিনয় করেছেন।
প্রতিমা দেবী ১৯৩৩ সালের ৯ই এপ্রিল কাল্লাদকা শহরে জন্মগ্রহণ করেন। এই শহরটি পূর্ববর্তী মাদ্রাজ প্রেসিডেন্সির দক্ষিণ কানাড়া অঞ্চলে (বর্তমানে কর্ণাটক) অবস্থিত। তাঁর জন্ম নাম ছিল মোহিনী। তাঁর বাবা ও মায়ের নাম ছিল যথাক্রমে উপেন্দ্র শেনয় এবং সরস্বতীবাই। তিনি বাবা মায়ের চার সন্তানের মধ্যে চতুর্থ ছিলেন। চার বা পাঁচ বছর বয়সে তিনি তাঁর বাবাকে হারিয়েছিলেন; এরপর পরিবারটি প্রথমে ম্যাঙ্গালোরে এবং তারপর আহমেদাবাদ চলে যায়। সেখানে তাঁর জামাইবাবু বুনানি দ্বারা প্রস্তুত কাপড়ের একটি ব্যবসা চালাতেন। এরপর তাঁরা উড়ুপিতে বসবাস শুরু করেন। এইখানেই তিনি চলচ্চিত্র দেখার প্রতি আকৃষ্ট হন। এম. এস. সুব্বুলক্ষ্মীর ১৯৪১ সালের তামিল চলচ্চিত্র "সাবিত্রী"তে নারদের চরিত্রে অভিনয় দেখে তিনি অভিনয়জীবনের প্রতি গভীরভাবে আকৃষ্ট হন।
"কৃষ্ণলীলা" (১৯৪৭) চলচ্চিত্রে প্রবেশের আগে তিনি ১১ বছর বয়সে পেশাদার থিয়েটারে যোগ দেন। এই চলচ্চিত্রে, তিনি কেম্পরাজ উরসের সাথে অভিনয় করেন এবং এরই সেটে তাঁর ভাবী স্বামী ডি. শঙ্কর সিং এর সাথে দেখা হয়। তিনি ১৯৫১ সালে "জগন্মোহিনী" চলচ্চিত্রে প্রথম মুখ্য ভূমিকায় অভিনয় করেছিলেন। এটি প্রথম কন্নড় ছবি, যেটি বক্স-অফিসে ১০০ দিন পূর্ণ করেছিল। মেকআপ সুবান্নার পাশাপাশি "দাল্লালি" (১৯৫২) তাঁর আরেকটি বড় সাফল্য। তিনি যে সব ছবিতে অভিনয় করেছেন তার অধিকাংশই মহাত্মা ফিল্মসের ব্যানারে তাঁর স্বামীর প্রযোজনায় নির্মিত।
তাঁর চারটি সন্তান ছিল: পুত্র রাজেন্দ্র সিং বাবু, যিনি ছিলেন একজন চলচ্চিত্র পরিচালক। এছাড়া সংগ্রাম সিং এবং জয়রাজ সিং। এছাড়া কন্যা বিজয়লক্ষ্মী সিং ছিলেন একজন অভিনেত্রী এবং প্রযোজক। ২০২১ সালের ৬ই এপ্রিল মহীশূরের সরস্বতীপুরায় নিজের বাসভবনে ৮৮ বছর বয়সে তিনি মারা যান।
পালং পনির

পালং পনির একটি ভারতীয় খাবার। এটি পালং শাকের লেই ও পনির দিয়ে তৈরি করা হয়। পালং শাককে হিন্দি, মারাঠি, গুজরাটি এবং অন্যান্য ভারতীয় ভাষায় পালক বলা হয়।
পালং পনির এবং শাক পনির এই দুটি শব্দ কখনও কখনও রেস্তোরাঁগুলিতে পরস্পর পরিবর্তনযোগ্যভাবে ব্যবহৃত হয়। সাধারণভাবে শাক পনির কিন্তু পালং পনির থেকে আলাদা। শাক পনিরে অন্যান্য সবুজ শাক যেমন, সরিষার শাকও থাকে। সেখানে পালং পনিরে শুধুমাত্র পালং শাকই থাকে। ভারতীয় উপমহাদেশের রাস্তার পাশের রেস্তোরাঁগুলি যেগুলি সাধারনত 'ধাবা' নামে বেশি পরিচিত সেই সব রেস্তোরাঁগুলিতে বেশিরভাগ মানুষই পালং পনিরের স্বাদ নিতে ভীড় করেন। এর অন্যতম কারণ হলো এই সব রেস্তোরাঁগুলি পালং পনির জন্য বিশেষভাবে পরিচিত। পালং পনির পুষ্টিতে ভরপুর একটি খাবার। পালং শাক পুষ্টিগুণসম্পন্ন এর সঙ্গে পুষ্টিযুক্ত পনির মেশানোর ফলে এই খাবারের পুষ্টিগুণ বেড়ে যায়।
পালং পনির তৈরির জন্য প্রথমে পালং শাক সিদ্ধ করে চটকে পালং শাকের লেই প্রস্তুত করা হয়। তারপর এতে টুকরো টুকরো করে কাটা টমেটো এবং পেঁয়াজ ভাজা মেশানো হয়। পনিরের ভাজা টুকরোগুলি এরপর ঐ মিশ্রণে যোগ করা হয়। পালং পনিরে সাধারণত আদা, রসুন, টমেটো, গরম মসলা, হলুদ, লঙ্কার গুঁড়ো এবং জিরা মশলা হিসাবে দেওয়া হয়ে থাকে।
পালং পনির সাধারণত আটার রুটি, নান, পরোটা, ভুট্টার রুটি বা সেদ্ধ ভাতের সঙ্গে গরম অবস্থায় পরিবেশন করা হয়। ঐতিহ্যগতভাবে খাবারের থালার পাশে কাঁচা পেঁয়াজ সহকারে পালং পনির পরিবেশন করা হয়ে থাকে। সাম্প্রতিক বছরগুলিতে পালং পনিরের রন্ধনশৈলীতে কিছু বৈচিত্র্যও এসেছে। যেমন জুলাই ২০২০ সালে ব্যাঙ্গালোর-ভিত্তিক একজন ফুড ব্লগার পালং পনির ইডলির এক বৈচিত্র্যপূর্ণ রন্ধনশৈলী পোস্ট করেছিলেন। উত্তর এবং দক্ষিণ ভারতীয় খাবারের এই রকম অস্বাভাবিক সংমিশ্রণ সম্পর্কে এই পালং পনির ইডলির বৈচিত্র্য থালিটি টুইটার এবং ইনস্টাগ্রামে নতুন ধরনের কথোপকথনের জন্ম দিয়েছে। ২০২০ সালের সেপ্টেম্বরে মাসে ভিয়েতনাম ভিত্তিক পিৎজা ৪পি নামে এক সংস্থা আন্তর্জাতিক শান্তি দিবসের সম্মানে অনন্য এক বৈচিত্র্যপূর্ণ পিৎজা তৈরি করেছেন। এই পিৎজাটির বৈচিত্রগুলির মধ্যে একটি ছিল পালং পনির-চাপলি কাবাব পিৎজা যা ভারত ও পাকিস্তানের মধ্যে শান্তির প্রতীক হিসাবে মনে করা হয়।
মণ্ডল (উপাধি)

মণ্ডল একটি উপাধি ও বংশকে নির্দেশ করে। সাধারাণত বাংলাদেশ, ভারত ও নেপালে এই উপাধির ব্যবহার প্রচলিত। এই পাতায় মণ্ডল সম্পর্কীয় নামসমূহের তালিকা দেয়া হয়েছে:
পপুলার ফ্রন্ট অফ ইন্ডিয়া

পপুলার ফ্রন্ট অফ ইন্ডিয়া বা পিএফআই (PFI) হল ভারতের একটি ইসলামি রাজনৈতিক এবং সামাজিক সংগঠন। এটি ভারতে ক্রমবর্ধমান মুসলিমবিদ্বেষী হিন্দুত্ববাদী গোষ্ঠীগুলির প্রতিক্রিয়ায় ২০০৬ সালে গঠিত হয়। ২০২২ সালের ২৮ সেপ্টেম্বর ভারতের স্বরাষ্ট্রমন্ত্রনালয় বেআইনি কার্যকলাপ প্রতিরোধ আইনের (UAPA) অধীনে সংগঠনটিকে পাঁচ বছরের জন্য নিষিদ্ধ ঘোষণা করে। 
২০০৬ সালে সংগঠনটি কর্ণাটক ফোরাম ফর ডিগনিটি (KFD) ও ন্যাশনাল ডেভেলপমেন্ট ফ্রন্ট (NDF)- এর একীভূতকরণের মাধ্যমে প্রতিষ্ঠিত হয়েছিল। এটি নিজেকে "ন্যায়বিচার, স্বাধীনতা ও নিরাপত্তা নিশ্চিত করতে জনগণের ক্ষমতায়নের জন্য প্রতিশ্রুতিবদ্ধ একটি নব্য-সামাজিক আন্দোলন" হিসেবে বর্ণনা করে। সংগঠনটি মুসলিম সংরক্ষণের পক্ষেও কথা বলে। ২০১২ সালে এটি নিরপরাধ নাগরিকদের আটক করার জন্য UAPA আইনের কথিত ব্যবহারের বিরুদ্ধে বিক্ষোভ পরিচালনা করে। 
পিএফআইয়ের বিরুদ্ধে বিজেপি শাসিত ভারতের সরকার প্রায়ই দেশবিরোধী ও বিভিন্ন অসামাজিক কার্যকলাপে জড়িত থাকার অভিযোগ আনে। ২০১২ সালে কেরালা সরকার দাবি করে যে, এটি নিষিদ্ধ সন্ত্রাসী সংগঠন স্টুডেন্টস ইসলামিক মুভমেন্ট অফ ইন্ডিয়া (সিমি), ইন্ডিয়ান মুজাহিদিনের একটি সহযোগী সংগঠনের পুনরুত্থান। তবে সংগঠনটি সর্বদা নিজেকে ভারতীয় সংবিধান মতে অধিকার আদায়ে আন্দোলনকারী একটি সংগঠন হিসেবে বর্ণনা করে। 
পিএফআই প্রায়ই কেরালা ও কর্ণাটকের কিছু অংশে রাষ্ট্রীয় স্বয়ংসেবক সংঘের (আরএসএস) সাথে সহিংস সংঘর্ষে লিপ্ত হয়। এর বিরোধীরা অভিযোগ করে যে, পপুলার ফ্রন্টের তালেবান ও আল-কায়েদার মতো জিহাদি সংগঠনগুলির সাথে সম্পর্ক রয়েছে। তবে সংগঠনটি এমন অভিযোগ সর্বদা প্রত্যাখ্যান করে। সমাজের বিভিন্ন বিভাগকে পূরণ করার জন্য ন্যাশনাল উইমেনস ফ্রন্ট (NWF) ও ক্যাম্পাস ফ্রন্ট অফ ইন্ডিয়া (CFI) ছাড়াও সংগঠনটির বিভিন্ন শাখা রয়েছে।
ক্যাম্পাস ফ্রন্ট অফ ইন্ডিয়া

ক্যাম্পাস ফ্রন্ট অফ ইন্ডিয়া (সিএফআই) হল একটি ইসলামি ছাত্র সংগঠন, যা পপুলার ফ্রন্ট অফ ইন্ডিয়ার ছাত্র/ক্যাম্পাস শাখা। সংগঠনটি ২০০৯ সালের ৭ নভেম্বর নয়াদিল্লিতে ন্যাশনাল স্টুডেন্টস কনভেনশন - এর সময় চালু করা হয়। এর প্রতিষ্ঠাতা সভাপতি ছিলেন তামিলনাড়ুর মুহাম্মদ ইউসুফ। ২০২২ সালের সেপ্টেম্বরে বিজেপি শাসিত ভারত সরকার পপুলার ফ্রন্ট ও ক্যাম্পাস ফ্রন্ট অফ ইন্ডিয়াসহ অন্যান্য সাতটি সংশ্লিষ্ট সংগঠনকে নিষিদ্ধ ঘোষণা করে।
শ্রেষ্ঠ অভিনেত্রী বিভাগে ক্রিটিকস চয়েস চলচ্চিত্র পুরস্কার

শ্রেষ্ঠ অভিনেত্রী বিভাগে ক্রিটিকস চয়েস চলচ্চিত্র পুরস্কার হল ক্রিটিক চয়েস অ্যাসোসিয়েশন (সিসিএ) প্রদত্ত বার্ষিক ক্রিটিকস চয়েস চলচ্চিত্র পুরস্কারের একটি বিভাগ। ১৯৯৫ সালে ১ম ক্রিটিকস চয়েস পুরস্কার আয়োজনে প্রথম এই পুরস্কার প্রদান করা হয়। ২০০১ সাল পর্যন্ত কোনো আনুষ্ঠানিক মনোনীত প্রার্থী ঘোষণা করা হয়নি। বর্তমানে বার্ষিক ছয়জনকে মনোনয়ন দেওয়া হয়। ২০০৮, ২০০৯ ও ২০১৮ সালে তিনবার দুইজন অভিনেত্রী যৌথভাবে এই পুরস্কার পেয়েছেন।
এটি একজন অভিনেত্রীর প্রধান চরিত্রে অভিনয়ের জন্য পুরস্কার। পূর্বে চলচ্চিত্রের ধারা অনুযায়ী দুটি ভিন্ন বিভাগে পুরস্কার প্রদান করা হত: একটি হাস্যরসাত্মক চলচ্চিত্রে শ্রেষ্ঠ অভিনেত্রী (২০১২-২০১৯) এবং অন্যটি মারপিটধর্মী চলচ্চিত্রে শ্রেষ্ঠ অভিনেত্রী (২০১২-২০১৯)।
কেট ব্লানচেট সর্বাধিক তিনবার এই পুরস্কার অর্জন করেছেন। এছাড়া হিলারি সোয়াঙ্ক, মেরিল স্ট্রিপ, জুলিঅ্যান মুর, ন্যাটালি পোর্টম্যান, ফ্রান্সেস ম্যাকডোরম্যান্ড ও জেসিকা চ্যাস্টেইন দুইবার করে এই পুরস্কার পেয়েছেন। সাম্প্রতিক পুরস্কার বিজয়ী কেট ব্লানচেট "টার" (২০২২) চলচ্চিত্রে অভিনয়ের জন্য এই পুরস্কার লাভ করেন।
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী অভিনেত্রীদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
উইকিমিডিয়া ইউক্রেন

উইকিমিডিয়া ইউক্রেন হল ইউক্রেনে উইকিমিডিয়া ফাউন্ডেশনের আঞ্চলিক অধ্যায়। সংস্থাটি ৩১শে মে, ২০০৯ সালে তৈরি করা হয়েছিল। এই দিনই প্রথম বার্ষিক সভা অনুষ্ঠিত হয় এবং পরিচালনা বোর্ড নির্বাচন করা হয়।
৩ জুলাই, ২০০৯ সালে উইকিমিডিয়া ফাউন্ডেশন উইকিমিডিয়া ইউক্রেনকে তার আঞ্চলিক অধ্যায় হিসেবে অনুমোদন প্রদান করে।
১৩ জুলাই ২০০৯ সালে উইকিমিডিয়া ইউক্রেন ইউক্রেনের বিচার মন্ত্রণালয় থেকে সংস্থার নিবন্ধনের একটি প্রশংসাপত্র পায়।
, বোর্ডের সদস্য হিসাবে রয়েছেন:
২০২৩ সাফ অনূর্ধ্ব-১৬ চ্যাম্পিয়নশিপ

২০২৩ সাফ অনূর্ধ্ব-১৬ চ্যাম্পিয়নশিপ হবে সাফ অনূর্ধ্ব-১৭ চ্যাম্পিয়নশিপের ৮ম সংস্করণ, দক্ষিণ এশিয়ান ফুটবল ফেডারেশন (সাফ) দ্বারা আয়োজিত পুরুষদের অনূর্ধ্ব-১৭ জাতীয় দলের জন্য একটি আন্তর্জাতিক ফুটবল প্রতিযোগিতা। 
এটি ২০২৩ সালের ২-১০ সেপ্টেম্বর ভুটানের থিম্পুতে অনুষ্ঠিত হয়েছিলো।
ভারত ডিফেন্ডিং চ্যাম্পিয়ন। তারা ১৪ সেপ্টেম্বর ২০২২-এ নেপালকে ৪–০ গোলে হারিয়ে আগের মৌসুমের শিরোপা জিতেছে। 
২০২৩ সালের ২১শে জানুয়ারি তারিখে, ফিফা কর্তৃক ফুটবল শ্রীলঙ্কাকে বরখাস্ত করা হয়েছিল, যার ফলে শ্রীলঙ্কা এই আসরে অংশগ্রহণে অযোগ্য। বাকি ৬টি সাফ দল অংশ নিতে পারবে।
২০২৩ সালের ২২ জুলাই ঢাকার বাফুফে হাউজে গ্রুপ পর্বের ড্র অনুষ্ঠিত হয়।
চ্যাম্পিয়নশিপটি ভুটানের থিম্পুর চাংলিমিথাং স্টেডিয়ামে অনুষ্ঠিত হয়েছিল।
১ জানুয়ারি ২০০৭ বা তার পরে জন্মগ্রহণকারী খেলোয়াড়রা টুর্নামেন্টে প্রতিদ্বন্দ্বিতা করার যোগ্য। প্রতিটি দলকে সর্বনিম্ন ১৬ জন এবং সর্বোচ্চ ২৩ জন খেলোয়াড়ের একটি স্কোয়াড নিবন্ধন করতে হবে, যার মধ্যে ন্যূনতম দুইজনকে অবশ্যই গোলরক্ষক হতে হবে।
প্রত্যেক দলের পয়েন্টের ওপর ভিত্তি করে দলের অবস্থান নির্ণয় করা হয় (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট), এবং যদি পয়েন্টের সমতা হয় তবে গ্রুপ পর্বের সবগুলো খেলা শেষে নিম্নে বর্ণিত মানদণ্ডের উপর ভিত্তি করে শীর্ষ দুই দল নির্ণয় করা হবে:
<onlyinclude>
</onlyinclude>
<onlyinclude>
</onlyinclude>
২০২৩ সাফ অনূর্ধ্ব-১৭ চ্যাম্পিয়নশিপের জন পুরস্কার প্রদান:
সূত্র:সাফ
২০২৩ সাফ অনূর্ধ্ব-১৯ চ্যাম্পিয়নশিপ

২০২৩ সাফ অনূর্ধ্ব-১৯ চ্যাম্পিয়নশিপ হল সাফ অনূর্ধ্ব-২০ চ্যাম্পিয়নশিপের ৫ম সংস্করণ, দক্ষিণ এশিয়ান ফুটবল ফেডারেশন (সাফ) দ্বারা আয়োজিত পুরুষদের অনূর্ধ্ব-২০ জাতীয় দলের জন্য একটি আন্তর্জাতিক ফুটবল প্রতিযোগিতা। নেপালে এটি ২১ থেকে ৩০ সেপ্টেম্বর ২০২৩ এর মধ্যে অনুষ্ঠিত হয়েছিল।
২০২৩ সালের ২১শে জানুয়ারি তারিখে, ফিফা কর্তৃক ফুটবল শ্রীলঙ্কাকে বরখাস্ত করা হয়েছিল, যার ফলে শ্রীলঙ্কা এই আসরে অংশগ্রহণে অযোগ্য। বাকি ৬টি সাফ দল অংশ নিতে পারবে।
২০২৩ সালের ২২ জুলাই ঢাকার বাফুফে হাউজে গ্রুপ পর্বের ড্র অনুষ্ঠিত হয়।
চ্যাম্পিয়নশিপটি নেপালের কাঠমান্ডুের দশরথ রঙ্গশালায় অনুষ্ঠিত হবে।
১ জানুয়ারি ২০০৪ বা তার পরে জন্মগ্রহণকারী খেলোয়াড়রা টুর্নামেন্টে প্রতিদ্বন্দ্বিতা করার যোগ্য। প্রতিটি দলকে সর্বনিম্ন ১৬ জন এবং সর্বোচ্চ ২৩ জন খেলোয়াড়ের একটি স্কোয়াড নিবন্ধন করতে হবে, যার মধ্যে ন্যূনতম দুইজনকে অবশ্যই গোলরক্ষক হতে হবে।
প্রত্যেক দলের পয়েন্টের ওপর ভিত্তি করে দলের অবস্থান নির্ণয় করা হয় (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট), এবং যদি পয়েন্টের সমতা হয় তবে গ্রুপ পর্বের সবগুলো খেলা শেষে নিম্নে বর্ণিত মানদণ্ডের উপর ভিত্তি করে শীর্ষ দুই দল নির্ণয় করা হবে:
<onlyinclude></onlyinclude>
<onlyinclude></onlyinclude>
২০২৩ সাফ অনূর্ধ্ব-১৯ চ্যাম্পিয়নশিপের জন্য পুরস্কার প্রদান:
সূত্র:সাফ
মজিদবাড়িয়া শাহী মসজিদ

মজিদবাড়িয়া শাহী মসজিদ () বাংলাদেশের দক্ষিণাঞ্চলের পটুয়াখালী জেলার অংশ মির্জাগঞ্জ উপজেলার মজিদবাড়িয়া গ্রামে অবস্থিত একটি ১৫শ শতকের এক গম্বুজ বিশিষ্ট মসজিদ এবং প্রত্নতাত্ত্বিক স্থান। এটি বৃহত্তর বরিশাল অঞ্চলের প্রাচীনতম মসজিদ এবং প্রথম ইটের ভবন যা সুলতান রুকনুদ্দিন বারবক শাহের শাসনামলে নির্মিত হয়েছিল।
সুলতান রুকনুদ্দিন বারবক শাহের শাসনামলে তার মন্ত্রী খান-ই-আজম উজায়ের খান ৮৭০ হিজরিতে (১৪৬৫ থেকে ১৪৬৬ খ্রিস্টাব্দের মধ্যে) এই মসজিদটি নির্মাণ করেন। ১৫৮৪ সালে, একটি ঘূর্ণিঝড় বাকলা-চন্দ্রদ্বীপ অঞ্চলের অবকাঠামোকে মারাত্মকভাবে ক্ষতিগ্রস্ত করে। এই সময়কালে, এলাকাটি চন্দ্রদ্বীপের রাজা কন্দর্পনারায়ণ রায়ের শাসনাধীন ছিল, যিনি বাকলায় তার রাজধানীও সরিয়ে নিয়েছিলেন। প্রাকৃতিক দুর্যোগ থেকে পুরোপুরি পুনরুদ্ধার না করে চন্দ্রদ্বীপ তখন মগ এবং পর্তুগিজ জলদস্যুদের মুখোমুখি হয়েছিল। মাধবখালী, মির্জাগঞ্জ, বিবিচিনি, তালগাছিয়া, মাকামিয়া, করুণা, গুলিশাহখালী, ঘুষলখালী, ফকিরখালী, আউলিয়াপুর এবং ধুলিয়ার মতো মুসলিম-প্রধান গ্রামগুলি জনশূন্য হয়ে পড়ে এবং এলাকাটি জঙ্গলে ঢেকে যায়, কার্যকরভাবে আবার সুন্দরবনের অংশ হয়ে ওঠে।
১৮৬০-এর দশকে, ব্রিটিশ রাজ সুন্দরবন চাষ করার পরিকল্পনা শুরু করে এবং মসজিদটি পুনঃআবিষ্কার করে, যেখানে একজন ফকির বাস করছিলেন। বরিশালের জেলা ম্যাজিস্ট্রেট হেনরি বেভারিজ মসজিদটি পরিদর্শন করেন। ১৯০৪ সালে, বাকেরগঞ্জ জেলার পূর্ববর্তী জেলা ম্যাজিস্ট্রেট নিকোলাস বিটসন-বেলের অধীনে মসজিদের অভ্যন্তরীণ অংশটি সংস্কার করা হয়েছিল। এলাকাটি তখন স্থানীয়দের দ্বারা মসজিদবাড়ি বা মসজিদবাড়িয়া নামে পরিচিত হয় এবং পরে মজিদবাড়িয়ায় পরিণত হয়, যদিও অন্যরা দাবি করে যে এটি মজিদ নামে স্থানীয় চেয়ারম্যানের নামে নামকরণ করা হয়েছিল। মসজিদটি এখন প্রত্নতত্ত্ব অধিদপ্তরের সুরক্ষায়, যদিও এটি উপাসকদের দ্বারা সক্রিয়ভাবে ব্যবহার করা অব্যাহত রয়েছে।
কারেন মারি লোওয়ার্ট

কারেন মারি লোয়ার্ট (২৭ জানুয়ারী ১৯১৪ – ১১ ফেব্রুয়ারি ২০০২) একজন ডেনীয় অভিনেত্রী ছিলেন। তিনি ১৯৩৩ থেকে ১৯৯২ সালের মধ্যে ২৫ টিরও বেশি চলচ্চিত্রে অভিনয় করেছিলেন।
সোফি লিন্ডে

সোফি লিন্ডে ইংভার্সেন (জন্ম সোফি লিন্ডে লরিডসেন, ২২ সেপ্টেম্বর ১৯৮৯), পেশাগতভাবে সোফি লিন্ডে নামে পরিচিত, একজন ডেনীয় টেলিভিশন উপস্থাপক এবং ডেনীয় এক্স-ফ্যাক্টরের প্রধান উপস্থাপক। 
সোফি লিন্ডের জন্ম আরহাসে কিন্তু তার জীবনের বেশিরভাগ সময় কাটিয়েছেন ওডারে। তিনি ২০০৯ সালে ডেনীয় চলচ্চিত্র "অ্যাচিং" "হার্টস" এর মাধ্যমে অভিনয়ে আত্মপ্রকাশ করেছিলেন।
ইঙ্গেবার্গ ব্রুন বার্টেলসেন

ইঙ্গেবার্গ ব্রুন বার্টেলসেন (২৬ এপ্রিল ১৮৯৪ – ২৬ জুন ১৯৭৭) একজন ডেনীয় অভিনেত্রী ছিলেন। তিনি ১৯১১ থেকে ১৯৩৬ সালের মধ্যে ৮০ টিরও বেশি চলচ্চিত্রে অভিনয় ।
গেরডা ম্যাডসেন

গারদা ম্যাডসেন (৪ জানুয়ারি ১৯০২ - ২৬ জুলাই ১৯৮৬) ছিলেন একজন ডেনীয় চলচ্চিত্র অভিনেত্রী। তিনি ১৯২১ থেকে ১৯৮২ সালের মধ্যে ২৬ টি চলচ্চিত্রে অভিনয় করেছিলেন। তিনি ডেনমার্কে জন্মগ্রহণ করেন এবং মারা যান।
রাজ কুমার পাল

রাজ কুমার পাল (জন্ম ১ মে ১৯৯৮) একজন ভারতীয় ফিল্ড হকি খেলোয়াড় যিনি মূলত একজন মিডফিল্ডার।
২০২০ প্রো লিগ চলাকালীন তার আন্তর্জাতিক অভিষেক ঘটে।
ইপোক্সি

ইপোক্সি হল ইপোক্সি রেজিনের মৌলিক উপাদান বা নিরাময় শেষ পণ্যের পরিবার। ইপোক্সি রেজিন, পলিপক্সাইড নামেও পরিচিত।
যা প্রতিক্রিয়াশীল প্রিপলিমার এবং পলিমারের একটি শ্রেণী যা ইপোক্সাইড গ্রুপ ধারণ করে। ইপোক্সাইড ফাংশনাল গ্রুপকে সম্মিলিতভাবে "ইপোক্সিও" বলা হয়। একটি ইপোক্সাইড গ্রুপের IUPAC নাম হল একটি অক্সিরেন ।
ইপোক্সি রেজিনগুলি অনুঘটক হোমোপলিমারাইজেশনের মাধ্যমে নিজেদের সাথে বিক্রিয়া ( ক্রস-লিঙ্কড ) হতে পারে, অথবা পলিফাংশনাল অ্যামাইনস, অ্যাসিড (এবং অ্যাসিড অ্যানহাইড্রাইডস), ফেনলস, অ্যালকোহল এবং থিওলস (সাধারণত মারকাপটান নামে পরিচিত) সহ বিস্তৃত সহ-প্রতিক্রিয়াকারীর সাথে প্রতিক্রিয়া হতে পারে। এই সহ-প্রতিক্রিয়াগুলিকে প্রায়শই হার্ডেনার্স বা নিরাময়কারী হিসাবে উল্লেখ করা হয় এবং ক্রস-লিঙ্কিং প্রতিক্রিয়াকে সাধারণত নিরাময় হিসাবে উল্লেখ করা হয়।
পলিপক্সাইডের নিজেদের সাথে বা পলিফাংশনাল হার্ডেনারের সাথে প্রতিক্রিয়া একটি থার্মোসেটিং পলিমার গঠন করে, প্রায়ই অনুকূল যান্ত্রিক বৈশিষ্ট্য এবং উচ্চ তাপ ও রাসায়নিক প্রতিরোধের সাথে।
ইপক্সির বিস্তৃত অ্যাপ্লিকেশন রয়েছে, যার মধ্যে রয়েছে ধাতব আবরণ, কম্পোজিট, ইলেকট্রনিক্সে ব্যবহার, বৈদ্যুতিক উপাদান (যেমন বোর্ডে চিপের জন্য), এলইডি, হাই-টেনশন ইলেকট্রিকাল ইনসুলেটর, পেইন্ট ব্রাশ তৈরি, ফাইবার-রিইনফোর্সড প্লাস্টিক সামগ্রী এবং কাঠামোগত এবং অন্যান্য উদ্দেশ্যে আঠালো । 
ইপোক্সি রেসিন যৌগগুলির সংস্পর্শে আসার সাথে সাথেই মিলে যায়,এবং এগুলো স্বাস্থের জন্য অনেক ঝুঁকিপূর্ণ এর ঝুঁকিগুলির মধ্যে রয়েছে ডার্মাটাইটিস এবং অ্যালার্জির প্রতিক্রিয়া, সেইসাথে শ্বাসকষ্টের বাষ্প এবং বালির ধূলিকণা থেকে শ্বাসকষ্ট, যা কখনোই পুরোপুরি নিরাময় হয় না।
আরতি ভট্টাচার্য

আরতি ভট্টাচার্য একজন ভারতীয় বাঙালি অভিনেত্রী, লেখক এবং পরিচালক। তিনি বাংলা চলচ্চিত্র জগতে তাঁর বিভিন্ন কাজের জন্য স্বীকৃত। পর্দায় উত্তম কুমার, সৌমিত্র চট্টোপাধ্যায়, এবং অনিল চট্টোপাধ্যায়ের মতো অভিনেতাদের সঙ্গে তাঁর জুটি জনপ্রিয় ছিল। পরে তিনি হিন্দি এবং তারপরে ভোজপুরি চলচ্চিত্র জগতে একজন সফল চিত্রনাট্য লেখক হিসাবে পরিচত হন।
আরতি ভট্টাচার্য ভারতের জামশেদপুরে জন্মগ্রহণ করেন। ডিএম মদন গার্লস হাই স্কুলে থেকে ম্যাট্রিকুলেশন পাশ করার পর তিনি জামসেদপুর মহিলা কলেজে যোগ দেন। কিন্তু তিনি পড়াশোনা শেষ করতে পারেননি।
১৯৭১ সালে আরতি প্রথমবারের মতো ক্যামেরার মুখোমুখি হন, তিনি একটি হিন্দি চলচ্চিত্র রেওয়াজ-এ প্রধান চরিত্রে অভিনয় করার জন্য নির্বাচিত হন, কিন্তু চলচ্চিত্রটি মাঝপথে পরিত্যক্ত হয় এবং কখনই দিনের আলো দেখতে পায়নি। ১৯৭২ সালে, পরিচালক মৃণাল সেন নিজের হিন্দি ছবি 'এক আধুরি কাহানি'র জন্য তাঁকে বেছে নেন। একই বছরে, আরেকটি চলচ্চিত্র, 'পিকনিক'ও মুক্তি পায়। তিনি নিজের সতেজ চেহারা এবং অভিনয়শৈলী ও সেই সঙ্গে আচার-ব্যবহারমুক্ত অভিনয় দিয়ে চলচ্চিত্র দর্শকদের মন জয় করেছিলেন। তিনি বাংলা চলচ্চিত্র শিল্পে নিজের জন্য একটি পৃথক সত্তা তৈরি করেছিলেন এবং পুরো সত্তরের দশক ধরে রাজত্ব করেছিলেন। তাঁর কর্মজীবনের-রেখচিত্র (গ্রাফ) ধারাবাহিকভাবে ঊর্ধ্বমুখী হতে থাকে এবং তিনি ৮০র দশকের মাঝামাঝি পর্যন্ত প্রধান ভূমিকায় অভিনয় করে গেছেন। তারপরে তিনি বিয়ে করেন এবং বাংলা চলচ্চিত্র শিল্পে রাজত্ব করা সত্ত্বেও নিজের কর্মজীবন পরিবর্তন করার সিদ্ধান্ত নেন।
চলচ্চিত্রের সঙ্গে আরতির সম্পর্ক কিন্তু শেষ হয়নি। তিনি ভোজপুরি চলচ্চিত্রে নির্দেশনা এবং চিত্রনাট্য লেখা সহ অন্যান্য ক্ষেত্রগুলি অন্বেষণ করতে চলে যান। সেখানে তিনি একজন অভিজ্ঞ লেখক এবং জনপ্রিয় ভোজপুরি চলচ্চিত্র শিল্পে একজন বিশেষ চিত্রনাট্য লেখক হিসাবে গণ্য।
চলচ্চিত্র কর্মজীবনে, আরতি তাঁর সময়ের সেরা কিছু পরিচালক এবং অভিনেতাদের সাথে কাজ করেছিলেন। তিনি ছিলেন একজন প্রশিক্ষিত কত্থক নৃত্যশিল্পী। তিনি সত্যজিৎ রায়ের সাথে 'জন অরণ্য' ছবিতে কাজ করেছিলেন।
আরতির অভিনয় জীবন দেড় দশক ধরে বিস্তৃত ছিল, কিন্তু এই স্বল্প সময়ের মধ্যে, তিনি বাংলায় ৫০টিরও বেশি চলচ্চিত্রে অভিনয় করেছেন। বেশ কয়েকটি চলচ্চিত্রে দুর্দান্ত অভিনয়ের জন্য তিনি বেশ কয়েকবার মনোনীত হয়েছিলেন এবং 'আমি সে ও সখা' (১৯৭৬) ছবিতে অভিনয়ের জন্য মর্যাদাপূর্ণ বাংলা চলচ্চিত্র সাংবাদিক সমিতির পক্ষ থেকে সেরা পার্শ্ব অভিনেত্রীর পুরস্কার জিতেছিলেন।
গণমাধ্যমে আলাপচারিতায় আরতি বলেছিলেন: “সত্যজিৎ রায় আমাকে 'ঘরে বাইরে' ছবিতে নিখিলেশের বৌদির চরিত্রে অভিনয়ের প্রস্তাব দিয়েছিলেন। তবে একটি শর্ত ছিল যে আমাকে মাথা ন্যাড়া করতে হবে কারণ এটি একটি বিধবা চরিত্র এবং এটি তখনকার বিধবাদের মধ্যে প্রথা ছিল। এমনকি আমি সত্যজিৎকে জিজ্ঞেস করেছিলাম যে আমি এই ভূমিকার জন্য একটি পরচুলা (ন্যাড়া দেখানোর জন্য ব্যবহৃত) ব্যবহার করতে পারি কিনা কিন্তু তিনি তা প্রত্যাখ্যান করেন।”
“আমি তখন পাঁচটি ছবিতে কাজ করছিলাম, যার মধ্যে দুটি ছিল উত্তম কুমারের সঙ্গে। আমার পক্ষে মাথা মুণ্ডন করা সম্ভব ছিল না কারণ তাহলে অন্যান্য প্রকল্পগুলিকে প্রভাবিত হত। তাই সুযোগটা ছেড়ে দিতে হলো,” বললেন আরতি ভট্টাচার্য।
পরে, সত্যজিৎ সেই চরিত্রটিকে ন্যাড়া না দেখানোর সিদ্ধান্ত নেন। পরিবর্তে, চরিত্রটির চুল ছোট করে কাটা ছিল এবং ভূমিকাটি গোপা আইচকে দেওয়া হয়েছিল।
তাঁর অভিনীত বিখ্যাত ছবিগুলির মধ্যে একটি হল স্ত্রী। এছাড়াও তিনি ১৯৭৬ সালে আনন্দমেলা চলচ্চিত্রে গায়ক হিসেবে কণ্ঠ দেন। তিনি কয়েকটি হিন্দি এবং ভোজপুরি চলচ্চিত্র পরিচালনাও করেছেন।
ভোজপুরি অভিনেতা এবং রাজনীতিবিদ কুনাল সিংকে তিনি বিয়ে করেছিলেন। অভিনেতা আকাশ সিং তাঁদের ছেলে।
বাল্লা টুনকারা

বাল্লা টুনকারা মালির একজন কোরা বাদক ও সঙ্গীতশিল্পী। 
তিনি মালিতে "গ্রিয়টস" -এর একটি পরিবারে জন্মগ্রহণ করেছিলেন, যারা ঐতিহ্যগতভাবে মালীয় সাম্রাজ্যের রাজাদের রাজকীয় দরবারে সঙ্গীত পরিবেশন করতেন। তিনি ছোটবেলায় কোরা বাজানো শেখা শুরু করেন। 
টুনকারা অনেক অ্যালবাম প্রকাশ করেছে এবং একক এবং গ্রুপ স্পিরিট নামে একটি দলের সাথে পারফর্ম করেছেন। তিনি ১৯৯৬ সালে মার্কিন যুক্তরাষ্ট্রে চলে আসেন এবং এখন বোস্টনে থাকেন।
লাল সালাম

লাল সালাম ( " লাল স্যালুট ") দক্ষিণ এশিয়ার কমিউনিস্টদের দ্বারা ব্যবহৃত একটি স্যালুট, অভিবাদন বা কোড শব্দ। "লাল" শব্দের অর্থ হিন্দুস্তানি ভাষায় "লাল রঙ" আরবীতে "সালাম" মানে "শান্তি"।
বিহারি পাঠান

বিহারি পাঠান ( ) হল ভারতে বিহারে বসতি স্থাপনকারী বিভিন্ন পশতুনদের বংশধর। বিহারি পাঠান জনসংখ্যা এগারোটি উপ-গোষ্ঠীর অন্তর্গত, যার মধ্যে প্রধান হল সুরি, শেরওয়ানি, ইউসুফজাই, আহমেদ, দুররানি, বাঙ্গাশ, আফ্রিদি, খট্টক, বেত্তানি, লোধি, তানোলি, ওরাকজাই এবং ঘোরি। এই পশতুন লোকেরা হিন্দুস্তানি ভাষায় "পাঠান" নামে পরিচিত। এই সম্প্রদায়ের আরেকটি সাধারণ নাম হল খান, যা একটি সাধারণ উপাধিও। যে রাজপুতরা মুসলমান হয়েছেন তারাও উপাধি হিসেবে খান ব্যবহার করেন।
খ্রিস্টীয় ১৩ শতকের পর থেকে তারা এই অঞ্চলে বসতি স্থাপন করেছিল বলে জানা যায়। এছাড়াও, রাজ্যের মুসলমানদের মধ্যে তাদের একটি শক্তিশালী সামাজিক মর্যাদা রয়েছে। 
লোহানি পশতুনরা বিহারের মধ্যে একটি দেশীয় রাজ্য শাসন করত। শের শাহ সুরি যিনি সুরি রাজবংশ প্রতিষ্ঠা করেন তার জন্ম রোহতাস জেলায় । 
কিছু পূর্ববর্তী ভূমিদার পরিবারে গোত্রবাদের একচেটিয়া এবং উচ্চতর বোধ রয়েছে, যদিও তারা এখন ছোটখাটো চাষাবাদের সঙ্গে জড়িত এবং এন্ডগ্যামাস বা স্বগোত্রগামী (ঘনিষ্ঠ আত্মীয়কে বিয়ে করার প্রবণতা)। তাদের মধ্যে আপন চাচাতো ভাইবোন বা আন্তঃপরিবার চাচাতো ভাইবোনে সাথে বিবাহ উভয় ধরনের চর্চা বিদ্যমান। তাদের বেশিরভাগই এখনও কেবল তাদের নিজস্ব গোষ্ঠীর মধ্যে বিয়ে করে এবং নিজেদেরকে খাঁটি পাঠান বলে এবং স্থানীয় মুসলিম সম্প্রদায়ের মধ্যে বিয়ে করেছে এমন অন্যান্য পাঠানদের থেকে নিজেদের আলাদা করে পরিচয় দেয়। তারা দৈনন্দিন যোগাযোগের মাধ্যম হিসেবে উর্দু ভাষায় কথা বলে। পাঠানদের অধিকাংশই গ্রামাঞ্চলে বসতি স্থাপন করেছে, তবে কেউ কেউ শহরে বা সম্প্রতি গ্রাম থেকে শহরে চলে এসেছে। তাদের মধ্যে কিছু বড় ভূমিপতি ছিল যাদের এখনও ভাল জমি আছে এবং তারা চাষ করে। তাদের একাংশ পুলিশ বিভাগে বা অন্যান্য সরকারি চাকরিতেও রয়েছেন।
তাদের অধিকাংশই গয়া জেলা, দ্বারভাঙা জেলার বাজু কালান গ্রাম, পূর্ব চম্পারণ জেলা, সীতামারহি জেলা, সমষ্টিপুর জেলা, বেগুসরাই জেলা এবং বিহারের কয়েকটি জেলায় বসতি স্থাপন করেছে।
রাজস্থানি পাঠান

রাজস্থানি পাঠান হল ভারতের রাজস্থান রাজ্যে বসবাসকারী একটি পাঠান/পশতুন সম্প্রদায়। 
রাজস্থানি পাঠান সম্প্রদায়টি পশতুন (পাঠান) সৈন্য এবং দুঃসাহসিকদের বংশধর যারা রাজস্থানে বিভিন্ন রাজপুত রাজপুত্রদের সেনাবাহিনীতে কাজ করার জন্য এসেছিল। যদিও টঙ্ক রাজ্যের রাজত্ব ১৮১৭ সালে একজন ইউসুফজাই পাঠান আমির খান দ্বারা প্রতিষ্ঠিত হয়েছিল, এবং রাজপুতানার একমাত্র অ- হিন্দু রাজ্য ছিল এটি। এই সম্প্রদায়টিকে কখনও কখনও টঙ্কিয়া পাঠান হিসাবে উল্লেখ করা হয়। টঙ্ক ১৯৪৮ সালে ভারতীয় ইউনিয়নে অন্তর্ভুক্ত হয়। ১৮৫৭ সালের সিপাহি বিদ্রোহের ব্যর্থতার ফলে রোহিলখণ্ড অঞ্চল থেকে রোহিলা পাঠানদের আগমন ঘটে। টঙ্ক জেলা ছাড়াও দুঙ্গারপুর, প্রতাপগড়, বাঁশওয়াড়া, আজমীর, জয়পুর, ভরতপুর এবং উদয়পুর জেলাতেও এদের দেখা যায়। তাদের তিনটি মহকুমা রয়েছে, যাথা- স্বাতী, বুনেরি এবং বাগোদি। রাজস্থানি পাঠানদের অধিকাংশই ইউসুফজাই উপজাতির অন্তর্গত। তারা অনেক আগেই পশতু ভাষা ছেড়ে দিয়েছে, এবং বর্তমানে হিন্দুস্তানি ও পাশাপাশি রাজস্থানীর বিভিন্ন উপভাষায় কথা বলে। 
রাজস্থানি পাঠানদের ঐতিহ্যগত পেশা ছিল রাজপুতানায় বিভিন্ন রাজ্যের সশস্ত্র বাহিনীতে দায়িত্ব পালন করা। এখন অনেকেই রাজ্য পুলিশ, সরকারি কেরাণি এবং পরিবহন শিল্পে নিযুক্ত আছেন। কেউ কেউ জমি চাষাবাদ করে, বিশেষ করে টঙ্ক জেলায় এটির দেখা মিলে বেশি। তারা সম্পূর্ণরূপে অন্তঃগোত্রীয় বিবাহিত, খুব কম রাজস্থানি পাঠানই নিজের সম্প্রদায়ের বাইরে বিয়ে করে। 
প্রতিটি পাঠান বসতির নিজস্ব সম্প্রদায় পরিষদ আছে, যা জামাত নামে পরিচিত। জামায়াতের প্রধান ঐতিহাসিকভাবে স্থানীয়ভাবে বিশিষ্ট পরিবার থেকে নির্বাচিত হলেও বর্তমানে ভোটের মাধ্যমে নির্বাচিত হচ্ছেন। কোন বিষয় যদি সামগ্রিকভাবে পাঠান সম্প্রদায়ের সাথে জড়িত থাকে, তাহলে বিভিন্ন স্থানীয় জামায়াতের সদস্যরা একত্রিত হয়। রাজস্থানি পাঠানরা সম্পূর্ণ সুন্নি মুসলিম, এবং রাজস্থানে সক্রিয় একটি সংস্কারবাদী দেওবন্দী সংগঠন তাবলিঘি জামাতের দ্বারা তারা বেশ প্রভাবিত হয়েছে।
আর্ঘন

আর্ঘন হল ইয়ারকান্দ এবং কাশ্মীর থেকে আসা অভিবাসীদের বংশধরদের একটি ছোট সম্প্রদায় যারা স্থানীয় লাদাখি সম্প্রদায়ের সাথে মিশেছে। তারা প্রধানত ভারতের লাদাখের লেহ এবং কার্গিল শহরে বসবাস করে। তারা সুন্নি মুসলমান।
তারা প্রথম ১৭ শতকে মধ্য এশিয়া এবং কাশ্মীর থেকে ব্যবসায়ী ও বণিক হিসেবে এসেছিল এবং বৌদ্ধ রাজ্যে বসতি স্থাপনকারী প্রথম মুসলমানদের মধ্যে একটি দল হিসেবে অন্তর্ভুক্ত ছিল। তাদের বেশীরভাগই ছিল ব্যবসায়ী কিন্তু কিছু ধার্মিক লোকও ছিল। বেশিরভাগ মধ্য এশীয় বণিকরা ক্যারাভান মৌসুমের শেষে দেশে ফিরে এসেছিল। যারা লাদাখে থেকে গিয়েছিল ও বসতি স্থাপন করেছিল, তারা লাদাখিদের বিয়ে করেছিল এবং বর্তমানে তারা আর্ঘন নামে পরিচিত।
বর্তমান সময়ে তারা সাধারণত পেশায় বণিক, যদিও কেউ কেউ (খুব কম) কৃষিকাজকে পেশা হিসেবে নিয়েছে। তাদের অধিকাংশই এখন লাদাখি ভাষায় কথা বলে তবে কেউকেউ তুর্কি এবং তিব্বতি ভাষায়ও কথা বলেন বা এসব ভাষার সঙ্গে পরিচিত।
মিমি সোদ্রে

বেনজামিন দে আলমেইদা সোদ্রে (, ; ১০ এপ্রিল ১৮৯২ – ১ ফেব্রুয়ারি ১৯৮২; মিমি সোদ্রে নামে সুপরিচিত) একজন ব্রাজিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় বোতাফোগো এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেছিলেন।
সোদ্রে ১৯১৬ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে তিনি সর্বমোট ২ ম্যাচে ১টি গোল করেছিলেন। তিনি ব্রাজিলের হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি তৃতীয় স্থান অধিকার করেছিলেন।
সোদ্রে কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছিলেন।
বেনজামিন দে আলমেইদা সোদ্রে ১৮৯২ সালের ১০ই এপ্রিল তারিখে ব্রাজিলের বেলেমে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৮২ সালের ১লা ফেব্রুয়ারি তারিখে, ব্রাজিলের রিউ দি জানেইরুতে ৮৯ বছর বয়সে তিনি মৃত্যুবরণ করেছেন।
২০০১-এ বাংলাদেশে নির্বাচন-পরবর্তী সহিংসতা

২০০১ বাংলাদেশের নির্বাচন পরবর্তী সহিংসতা ছিল ২০০১ সালের বাংলাদেশের সাধারণ নির্বাচনের পরের সহিংস ঘটনাগুলির একটি সিরিজ। ধর্মীয় সংখ্যালঘু, হিন্দুরা, বাংলাদেশ জাতীয়তাবাদী দলের সমর্থকদের দ্বারা লক্ষ্যবস্তু সহিংসতার শিকার হয়েছিল।
২০০১ সালের বাংলাদেশের সাধারণ নির্বাচনে শেখ হাসিনার নেতৃত্বাধীন ক্ষমতাসীন বাংলাদেশ আওয়ামী লিগ বিরোধী দল, খালেদা জিয়ার নেতৃত্বাধীন বাংলাদেশ জাতীয়তাবাদী দলের কাছে পরাজিত হয়েছিল। বাংলাদেশ পুলিশের সহায়তায় বাংলাদেশ আওয়ামী লিগ সমর্থক ও বাংলাদেশ জাতীয়তাবাদী দলের সমর্থকদের মধ্যে সহিংসতা শুরু হয়।
সহিংসতা বেশিরভাগই ঘটেছে দক্ষিণ পশ্চিম বাংলাদেশে যেখানে বৃহৎ হিন্দু সম্প্রদায় ছিল। বাংলাদেশ জাতীয় পার্টির নির্বাচনে জয়লাভের পর থেকেই হামলা শুরু হয়। হিন্দু সম্প্রদায়ের অর্থনৈতিক সম্পদ ধ্বংস করার, ভারতে পালিয়ে যাওয়ার জন্য তাদের আতঙ্কিত করা এবং তাদের সম্পত্তি দখল করার উদ্দেশ্যে আক্রমণগুলি পরিকল্পিত ছিল। বাগেরহাট জেলা, বরিশাল জেলা, ভোলা জেলা, বগুড়া জেলা, ব্রাহ্মণবাড়িয়া জেলা, চট্টগ্রাম জেলা, ফেনী জেলা, গাজীপুর জেলা, ঝিনাইদহ জেলা, যশোর জেলা, খুলনা জেলা, কুষ্টিয়া জেলা, মুন্সিগঞ্জ জেলা, নাটোর জেলা, নারায়ণগঞ্জ জেলায় হিন্দুদের টার্গেট করা হয়েছে। জেলা, পিরোজপুর জেলা, সিরাজগঞ্জ জেলা, সাতক্ষীরা জেলা, এবং টাঙ্গাইল জেলা।
২০০১ সালের অক্টোবরে ভোলা জেলার লালমোহন উপজেলায় বাংলাদেশ জাতীয়তাবাদী দলের সমর্থকরা হিন্দু ও বাংলাদেশ আওয়ামী লিগ সমর্থকদের ওপর হামলা চালায়। তারা হিন্দুদের বাড়িঘর ও মুসলমানদের বাড়িঘর লুট করে যারা হিন্দুদের আশ্রয় দেয়। হামলাকারীরা নারী ও শিশুকে ধর্ষণ করেছে। হামলাকারীরা বাড়িঘর থেকে সবকিছু লুট করে এবং ক্ষতিগ্রস্ত সম্পত্তির গাছ কেটে ফেলে।
মোহাম্মদ বদরুল আহসান ১৬ নভেম্বর ২০০১ সালে ভোলা জেলার চরফ্যাসন উপজেলায় বাংলাদেশ জাতীয়তাবাদী দলের সদস্যদের দ্বারা প্রায় ২০০ হিন্দু নারী গণধর্ষণের শিকার হন। সবচেয়ে ছোটটির বয়স ছিল 8 বছর এবং সবচেয়ে বড়টির বয়স ৭০ বছর। যশোর জেলার মণিরামপুর উপজেলার টুনিয়াঝাড়ায় ছয়টি হিন্দু পরিবারকে এলাকা ছাড়তে বাধ্য করা হয়েছে এবং দুই নারীকে ধর্ষণ করা হয়েছে।
সংবাদপত্রের বিশ্লেষণে এই সহিংসতার জন্য আইন প্রয়োগকারী সংস্থার অপ্রতুলতাকে দায়ী করা হয়েছে। তারা সহিংসতা মোকাবেলায় স্থানীয় সরকার ও প্রশাসনের অপ্রস্তুততাকেও দায়ী করেছে।
২০০৯ সালে বাংলাদেশ হাইকোর্ট নির্বাচন পরবর্তী সহিংসতার বিচার বিভাগীয় তদন্তের নির্দেশ দেয়। ২০১১ সালে বিচার বিভাগীয় কমিশন তার তদন্তের ফলাফল জমা দেয়। প্রতিবেদনে ২৫ হাজার লোকের দ্বারা হিন্দু সম্প্রদায়ের বিরুদ্ধে টার্গেটেড সহিংসতার প্রমাণ পাওয়া গেছে যার মধ্যে বাংলাদেশ জাতীয়তাবাদী দল-জামায়াত-ই-ইসলামী নেতৃত্বাধীন জোট সরকারের ২৫ জন মন্ত্রী এবং সংসদ সদস্য রয়েছে। প্রতিবেদনটি বাংলাদেশ জাতীয়তাবাদী দল প্রত্যাখ্যান করেছে এবং তদন্তকে পক্ষপাতমূলক বলে অভিযোগ করেছে।
কমিশন জানিয়েছে, ধর্ষণের সংখ্যা ১৮ হাজার ছাড়িয়েছে। প্রতিবেদনে বাংলাদেশের সংখ্যালঘু হিন্দু সম্প্রদায়ের বিরুদ্ধে সহিংসতা, অগ্নিসংযোগ, লুটপাট ও নির্যাতনের ঘটনাও উল্লেখ করা হয়েছে। ২০১১ সালে, সিরাজগঞ্জ জেলার একটি আদালত ২০০১ সালের নির্বাচন পরবর্তী সহিংসতায় পূর্ণিমা রানী শীলকে ধর্ষণের দায়ে ১১ জনকে যাবজ্জীবন কারাদণ্ড দেয়।
ওপেনএআই

ওপেনএআই হল একটি আমেরিকান কৃত্রিম বুদ্ধিমত্তা গবেষণামূলক প্রতিষ্ঠান । এটি অলাভজনক প্রতিষ্ঠান ওপেনএআই ইনকর্পোরেটেড এবং সাবসিডিয়ারি প্রতিষ্ঠান ওপেনএআই লিমিটেড পার্টনারশিপ নিয়ে গঠিত। ওপেনএআই বন্ধুত্বপূর্ণ কৃত্রিম বুদ্ধিমত্তা প্রচার ও বিকাশের জন্য গবেষণা পরিচালনা করে। সংস্থাটি ২০১৫ সালে সান ফ্রান্সিসকোতে স্যাম অল্টম্যান, রিড হফম্যান, জেসিকা লিভিংস্টন, ইলন মাস্ক, ইলিয়া সুটস্কেভার, পিটার থিয়েল এবং অন্যান্যদের দ্বারা প্রতিষ্ঠিত হয়েছিল, যারা সম্মিলিতভাবে এই প্রতিষ্ঠানে ১ বিলিয়ন মার্কিন ডলার বিনিয়োগ করেন। মাস্ক ২০১৮ সালে বোর্ড থেকে পদত্যাগ করেন, তবে তিনি এখনও প্রতিষ্ঠানটির সাথে দাতা হিসেবে যুক্ত আছেন। মাইক্রোসফট ২০১৯ সালে ওপেনএআই কে ১ বিলিয়ন মার্কিন ডলার বিনিয়োগ হিসেবে প্রদান করে এবং ২০২৩ সালের জানুয়ারিতে আগামী কয়েক বছরে আরও ১০ বিলিয়ন মার্কিন ডলার বিনিয়োগ করার প্রতিশ্রুতি দেয়। 
চ্যাটজিপিটি একটি কৃত্রিম বুদ্ধিমত্তা সম্পন্ন চ্যাটবট। এতে একটি কথোপকথনমূলক ইন্টারফেস রয়েছে যেখানে আপনি স্বাভাবিক ভাষায় প্রশ্ন জিজ্ঞাসা করতে পারবেন। চ্যাটজিপিটি তারপর সেকেন্ডের মধ্যে একটি প্রতিক্রিয়ামূলক উত্তর প্রদান করবে। যেসব বাক্য ব্যাবহার করে একে প্রশ্ন করা হয় সেসব বাক্যকে প্রম্পট বলে। এই প্রম্পট গুলো যত বেশি বোধগম্য হবে, চ্যাটজিপিটি ততো ভালোভাবে উত্তর প্রদান করতে পারবে। প্রম্পট গুলোকে বোধগম্য করে সাজিয়ে তোলার প্রক্রিয়া কে প্রম্পট ইঞ্জিনিয়ারিং বলে। চ্যাটজিপিটি ২০২২ সালের নভেম্বরে চালু হয়েছিল এবং এটি চালু হওয়ার মাত্র ৫ দিন এর মধ্যে ১ মিলিয়ন ব্যবহারকারীর মাইলফলক অর্জন করে।
শ্যামল ঘোষ

শ্যামল ঘোষ ছিলেন একজন বাঙালি ভারতীয় ফুটবল খেলোয়াড়। তিনি তার ক্রীড়া জীবনে কলকাতার তিন প্রধান ফুটবল দল মোহনবাগান, ইস্টবেঙ্গল এবং মহামেডান দলের হয়ে খেলেছেন।
দীর্ঘদিন ধরেই হৃদযন্ত্রের সমস্যায় ভুগছিলেন শ্যামল ঘোষ। স্টেন্ট বসানো ছিল বুকে। ৩ জানুয়ারি, ২০২৩ সকালে কসবায় পাড়ার ক্লাবে বসে আড্ডা দিয়েছিলেন তিনি। তখন বাড়িতেই ছিলেন। সন্ধেয় আচমকাই বুকে ব্যাথা অনুভব করেন শ্যামল। প্রায় সঙ্গে সঙ্গে তাঁকে নিয়ে যাওয়া হয় বাইপাসের ধারে একটি বেসরকারি হাসপাতালে। ওই দিন রাতে ন'টা নাগাদ ৭১ বছর বয়সে হাসপাতালেই শেষ নিঃশ্বাস ত্যাগ করেন।
খেলা যখন

খেলা যখন ২০২২ সালের অরিন্দম শীল পরিচালিত বাংলা ভাষার ভারতীয় থ্রিলার চলচ্চিত্র।
চলচ্চিত্রটি ২০২২ সালের ২রা ডিসেম্বর ভারতে মুক্তি পায়।
দেবিকা

দেবিকা দেবদাস (জন্ম নাম প্রমীলা দেবী) (২৫শে এপ্রিল ১৯৪৩ – ২রা মে ২০০২) হলেন একজন ভারতীয় অভিনেত্রী, যিনি মূলত তামিল, তেলুগু চলচ্চিত্রে এবং অল্প কিছু মালয়ালম, কন্নড় ও হিন্দি ভাষার চলচ্চিত্রে কাজ করেছিলেন। তিনি ১৯৬০ এর দশকে একজন জনপ্রিয় প্রধান অভিনেত্রী ছিলেন।
দেবিকা হলেন গজপতি নাইডুর কন্যা এবং তেলুগু চলচ্চিত্রের চূড়ামণি এবং পথপ্রদর্শক রঘুপতি ভেঙ্কাইয়া নাইডুর নাতনি। তাঁর এক মামা সি বাসুদেব চেন্নাইয়ের মেয়র ছিলেন। অভিনেত্রী কনকা তাঁর মেয়ে।
তামিল চলচ্চিত্র জগতে, তিনি সেই সময়কার সমস্ত প্রধান নায়কদের সাথে অভিনয় করেছেন।
দেবিকা চলচ্চিত্র জগতে আত্মপ্রকাশ করেছিলেন "মুধলালি" ছবির মাধ্যমে, এটি এভিএম এর একটি চলচ্চিত্র, যেটিতে তিনি এস. এস. রাজেন্দ্রনের বিপরীতে অভিনয় করেছিলেন। এই ছবিটি শ্রেষ্ঠ তামিল ভাষার চলচ্চিত্রের জন্য জাতীয় চলচ্চিত্র পুরস্কারের পক্ষ থেকে সেই বছরের জন্য একটি শংসাপত্র পেয়েছিল (সেরা আঞ্চলিক ভাষার চলচ্চিত্র হিসেবে)।
তিনি "আনন্দ জোড়ি" চলচ্চিত্রে এম জি রামচন্দ্রনের বিপরীতে অভিনয় করেন। এই ছবিতে অভিনয়ের জন্য তিনি দর্শকদের কাছ থেকে প্রশংসা অর্জন করেছিলেন।
শিবাজি গণেশনের সাথে তিনি যে চলচ্চিত্রগুলিতে অভিনয় করেন সেগুলি হল "কারনান", "কুলমগল রাধাই", আন্দাবন কাত্তালাই, আনবু কারাঙ্গল, আন্নাই ইলম, পাভা মান্নিপ্পু, মুরাদান মুথু, নীলা ভানম এবং "বালে পান্ডিয়া"।
"সুমাইথাঙ্গী" চলচ্চিত্রে তাঁর ভূমিকা খুবই স্পর্শকাতর ছিল। যদিও তিনি এই ছবিতে জেমিনি গণেশনের সাথে জুটিবদ্ধ ছিলেন, এই সম্পর্কটি পরিণয়ে সম্পূর্ণতা পায়নি এবং শেষটা ছিল বিয়োগান্তক। এই চলচ্চিত্রটি ছিল শ্রীধর নির্মিত।
তিনি আরও কিছু শ্রীধর নির্মিত চলচ্চিত্রে অভিনয় করেন যেমন "নেনজাম মারাপ্পাথিল্লাই" এবং "নেঞ্জিল অর আলায়াম"। "নেঞ্জিল অর আলায়াম" ছবির "সোনাধু নে থানা" গানটি গানের কথা ও সুর ছাড়াও তাঁর অভিনয়ের কারণে জনপ্রিয় হয়ে উঠেছিল।
দেবিকা বুকে ব্যথার অভিযোগ করে মাদ্রাজ হাসপাতালে ভর্তি হন এবং হৃদরোগে আক্রান্ত হয়ে কয়েকদিন পর মারা যান।
কালকক্ষ

কালকক্ষ (ইংরেজি: House of Time) হলো ২০২২ সালের একটি ভারতীয় বাংলা ভাষার হরর চলচ্চিত্র, যা পরিচালনা করেছেন রাজদীপ পাল এবং শর্মিষ্ঠা মাইতি। অরোরা ফিল্ম কর্পোরেশনের ব্যানারে প্রযোজনা করেছেন অঞ্জন বসু। ছবিতে অভিনয় করেছেন তন্নিষ্ঠা বিশ্বাস, জনার্দন ঘোষ, শ্রীলেখা মুখার্জি, অমিত সাহা, অহনা কর্মকার এবং দীপ সরকার। এটি ২০২১ সালে বুসান আন্তর্জাতিক চলচ্চিত্র উৎসবে প্রদর্শন হয়, এবং ভারতের ৬৯তম জাতীয় চলচ্চিত্র পুরস্কারে বাংলায় শ্রেষ্ঠ পূর্ণদৈর্ঘ্য চলচ্চিত্রের জন্য জাতীয় চলচ্চিত্র পুরস্কার জিতেছিল।
চলচ্চিত্রটি ২০২০ সালের ডিসেম্বরে নির্মাণ শুরু হয়েছিল৷ এটি কলকাতার একটি বাড়িতে চৌদ্দ দিনের মধ্যে চিত্রগ্রহণ করা হয়েছিল।
চলচ্চিত্রটি ২০২২ সালের ১৯ আগস্ট ভারতের প্রেক্ষাগৃহে মুক্তি পায়।
স্মারক প্রকৌশল

স্মারক প্রকৌশল (ইংরেজিতে প্রম্পট ইঞ্জিনিয়ারিং) হলো কৃত্রিম বুদ্ধিমত্তা এবং স্বাভাবিক ভাষা প্রক্রিয়াজাতকরণ বিষয়ক একটি ধারণা। মূল অর্থে স্মারক (প্রম্পট) হল নাট্যকলাতে ব্যবহৃত একটি কৌশল যেখানে কোনও অভিনেতাকে একটি শব্দ বা বাক্য চুপিচপি বলে তার ভুলে যাওয়া সংলাপের খেই ধরিয়ে দেওয়া হয় অর্থাৎ স্মরণ করিয়ে দেওয়া হয়। কৃত্রিম বুদ্ধিমত্তার প্রেক্ষাপটে একটি স্মারক হল মানুষের মুখের স্বাভাবিক ভাষায় লেখা একটি বর্ণনা, যেটিকে যান্ত্রিক শিখনের প্রাক-প্রশিক্ষণ দশাতে অলেবেলকৃত উপাত্তের সাথে যোগ করে দিতে হয়। স্মারক প্রকৌশলে কোনও নির্ধারিত কাজের (টাস্ক) বর্ণনা এমনভাবে প্রবিষ্টিতে (ইনপুটে) সংযুক্ত করা হয় যাতে প্রবিষ্টিটি একটি প্রশ্ন হিসাবে কাজ করে। স্মারক প্রকৌশল সাধারণত এক বা একাধিক নির্ধারিত কাজকে স্মারক-ভিত্তিক উপাত্ত সেটে রূপান্তর করার কাজ সম্পাদন করে। এই প্রক্রিয়ায় মূলত ভাষার প্রতিমানগুলিকে প্রশিক্ষণ দেওয়া হয়, যা "স্মারক-ভিত্তিক শিখন (প্রম্পট-বেজড লার্নিং) বা শুধুমাত্র "স্মারক শিখন" (প্রম্পট লার্নিং) নামে পরিচিত। স্মারক প্রকৌশলের সাহায্যে কৃত্রিম বুদ্ধিমত্তাসম্পন্ন ভাষা প্রতিমানগুলি অধিক কার্যকরী হয়ে ওঠে। এটি অনেক সময় প্রাক-প্রশিক্ষিত ভাষা প্রতিমানগুলির উপরও কাজ করে, যেখানে শুধুমাত্র স্মারকের উপস্থাপনা শেখা হয়, যা "উপসর্গ-সামঞ্জস্যবিধান" (প্রিফিক্স টিউনিং) বা "স্মারক সামঞ্জস্যবিধান" (প্রম্পট টিউনিং) হিসেবে পরিচিত।
সাদিয়া ফারুকী

সাদিয়া ফারুকী একজন পাকিস্তানি-মার্কিন লেখিকা। 
মূলত করাচি, পাকিস্তান থেকে, ফারুকী ১৯৯৮ সালে মার্কিন যুক্তরাষ্ট্রে চলে আসেন। তিনি সেন্ট্রাল ফ্লোরিডা বিশ্ববিদ্যালয় থেকে ব্যবসায় প্রশাসনে স্নাতক এবং কানসাসের বেকার ইউনিভার্সিটি থেকে লিবারেল আর্টে স্নাতকোত্তর ডিগ্রি সম্পন্ন করেন। ৯/১১ -এর পরে এবং যখন তিনি একজন অনুদান লেখক হিসাবে কাজ করছিলেন, ফারুকী মুসলিমদের উপর সাধারণ বিশ্বাসের বিরুদ্ধে লড়াই করার উপায় হিসাবে হিউস্টন, টেক্সাসের একটি স্থানীয় সংবাদপত্রের জন্য ইসলাম সম্পর্কে লিখতে শুরু করেছিলেন। এই কাজের পরে, তিনি গির্জা, উপাসনালয়, স্কুল এবং পুলিশ বিভাগ সহ বিভিন্ন প্রতিষ্ঠানে ইসলাম সম্পর্কে শিক্ষামূলক আলোচনা এবং প্রশিক্ষণে নেতৃত্ব দেন।
ভানুমতি দেবী

ভানুমতি দেবী (১৫ই মে ১৯৩৪ – ৪ঠা জানুয়ারি ২০১৩) ছিলেন মিয়ানমারে জন্ম নেওয়া একজন ভারতীয় অভিনয়শিল্পী। তিনি চলচ্চিত্র এবং থিয়েটারের সঙ্গে যুক্ত ছিলেন। তিনি সাময়া (১৯৭৫), আদিনা মেঘ (১৯৭০) মমতা (১৯৭৫) ইত্যাদি চলচ্চিত্রের জন্য পরিচিত ছিলেন। তিনি ২০১৩ সালের ৪ঠা জানুয়ারি ভারতের ওড়িশা রাজ্যের পুরীতে মারা যান।
ভানুমতী দেবী ১৯৩৪ সালের ১৫ই মে ব্রিটিশ বার্মায় জন্মগ্রহণ করেন। দ্বিতীয় বিশ্বযুদ্ধ শেষ হবার পর তিনি নিজের ভারতীয় পরিবারের সাথে ভারতের ওড়িশা রাজ্যের পুরীতে চলে যান। তাঁর পিতা ও মাতার নাম ছিল যথাক্রমে সারাটি পট্টনায়েক ও পট্টদেই।
ভানুমতী দেবী ১৯৪২ সালে মাত্র সাত বছর বয়সে থিয়েটারে অভিনয় শুরু করেন। তাঁর করা কয়েকটি সেরা মঞ্চে অভিনয় করা নাটক ছিল "লখ্যে হীরা" এবং "নাপাহু রতি নামারু পতি", এগুলি খুব ভালো পর্যালোচনা পেয়েছিল। তিনি সুদীর্ঘ চল্লিশ বছরেরও বেশি সময় ধরে কটকের অন্নপূর্ণা থিয়েটারে অভিনয় করে গেছেন।
তিনি ১৯৫৪ সালে "আমারি গান ঝিয়া" চলচ্চিত্রে আত্মপ্রকাশ করেন। সে সময় তাঁর বয়স ছিল উনিশ বছর। তিনি ১৯৫০ এবং ১৯৬০ এর দশকে ওড়িশার চলচ্চিত্রে বিশেষভাবে সক্রিয় ছিলেন। তিনি এক ডজনেরও বেশি ভারতীয় চলচ্চিত্রে প্রধান চরিত্রে অভিনয় করেছিলেন। তাঁর অভিনীত কিছু চলচ্চিত্র হল সাময়া (১৯৭৫), আদিনা মেঘ (১৯৭০) এবং মমতা (১৯৭৫)। তাঁর সবচেয়ে বিশিষ্ট ভূমিকাগুলির মধ্যে একটি চরিত্র হল হারাবৌ, এটি ১৯৬৬ সালের ওড়িশার চলচ্চিত্র "মাটিরা মনিষা"র অন্তর্ভুক্ত। এই অভিনয়ের জন্য তিনি একটি জাতীয় চলচ্চিত্র পুরস্কার পেয়েছিলেন। তাঁর শেষ অভিনীত ছবি ছিল "জয়দেব", এটি ১৯৮৬ সালে মুক্তি পেয়েছিল।
ভানুমতী দেবী ১৯৮৫ সালে সঙ্গীত নাটক অকাদেমি থেকে সঙ্গীত নাটক অকাদেমি পুরস্কারে ভূষিত হন। ২০০৫ সালে, তিনি আজীবন দক্ষতার জন্য ওড়িশা রাজ্য চলচ্চিত্র পুরস্কারের দেওয়া জয়দেব পুরস্কার পান।
২০০১ সালে ভানুমতি দেবীকে হিন্দুস্তানি কণ্ঠশিল্পী গিরিজা দেবী দ্বারা মর্যাদাপূর্ণ গুরু কেলুচরণ মহাপাত্র পুরস্কার প্রদান করা হয়।
ভানুমতি দেবী বিবাহ করেছিলেন হরিহর পাণ্ডাকে। তাঁদের কন্যার নাম স্বর্ণলতা পাণ্ডা।
ভানুমতি দেবী ২০১৩ সালের ৪ঠা জানুয়ারী তারিখে ৭৮ বছর বয়সে ভারতের ওড়িশা রাজ্যের পুরীর রেড ক্রস রোডে নিজের বাড়িতে মারা যান। পুরীর স্বর্গদ্বারে তাঁকে দাহ করা হয়েছিল।
রাজকুমার মৌলে আবদুল্লাহ স্টেডিয়াম

রাজকুমার মৌলে আবদুল্লাহ স্টেডিয়াম () 
মরক্কোর রাবাতে একটি বহুমুখী স্টেডিয়াম। এটি মরক্কোর রাজকুমার মৌলে আবদুল্লাহ নামে নামকরণ করা হয়েছে।
এটি ১৯৮৩ সালে নির্মিত হয়েছিল এবং এটি আসফার এর হোম গ্রাউন্ড। এটি বর্তমানে বেশিরভাগ ফুটবল ম্যাচের জন্য ব্যবহৃত হয় এবং এটি অ্যাথলেটিক্সও মঞ্চস্থ করতে পারে। স্টেডিয়ামটি ৪৫,৮০০ জন লোকের দখলে রয়েছে।
২০০৮ সাল থেকে এটি মিটিং ইন্টারন্যাশনাল মোহাম্মদ পঞ্চম রাবাতের অ্যাথলেটিক্সের এর আয়োজন করেছে। এটি ২০১৫ আফ্রিকা কাপ অফ নেশনস এর জন্য একটি নিশ্চিত ভেন্যু ছিল যতক্ষণ না মরক্কো তার হোস্টিং অধিকার কেড়ে নেয়। মরক্কো ইবোলা মহামারীর ভয়ে আফ্রিকা কাপ অফ নেশনস স্থগিত করার জন্য বলেছিল যা সেই সময়ে বেশ কয়েকটি আফ্রিকান দেশকে প্রভাবিত করেছিল। দেশটি তখন আন্তর্জাতিক প্রতিযোগিতার আয়োজক হিসাবে বাদ পড়েছিল।
প্রিন্স মৌলে আবদেল্লাহ স্টেডিয়ামটি ২০১৪ ফিফা ক্লাব বিশ্বকাপেরও একটি ভেন্যু ছিল। ২০২৬ ফিফা বিশ্বকাপ আয়োজনের ব্যর্থ বিডের জন্য স্থানটিকে হোস্ট স্টেডিয়ামগুলির মধ্যে একটি হওয়ার পরিকল্পনা করা হয়েছিল। মরক্কো বিশ্বকাপে পুরস্কৃত হলে কোয়ার্টার-ফাইনাল ম্যাচ আয়োজনের উদ্দেশ্য ছিল।
এটি এখন ২০৩০ ফিফা বিশ্বকাপ আয়োজনের একটি সম্ভাব্য স্থান হিসাবে পরিকল্পনা করা হয়েছে কারণ মরক্কো পর্তুগাল এবং স্পেনের সাথে তার সহ-বিডিংয়ের প্রস্তুতি নিচ্ছে৷ যদি এটি ঘটে তবে এটি একাধিক মহাদেশের প্রথম ক্রস-কনফেডারেশন বিড হবে। মালাবো, গিনি আফ্রিকান গেমস আয়োজনের অধিকার প্রত্যাহার করার পরে এটি ২০১৯ আফ্রিকান গেমসের উদ্বোধনী এবং সমাপনী অনুষ্ঠানের স্থান হিসাবেও ব্যবহৃত হবে।
স্টেডিয়ামে নিম্নলিখিত আন্তর্জাতিক ইভেন্টগুলি আয়োজন করেছে:
এনাম আলী

এনাম আলী (১ ডিসেম্বর ১৯৬০ - ১৭ জুলাই ২০২২) ছিলেন একজন বাংলাদেশী বংশোদ্ভূত ব্রিটিশ ব্যবসায়ী যিনি ব্রিটিশ কারি পুরস্কার, "স্পাইস বিজনেস ম্যাগাজিন" এবং "আয়ন টিভি" প্রতিষ্ঠা করেছিলেন।
আলীর জন্ম সিলেট জেলায়, পূর্ব পাকিস্তান (বর্তমানে বাংলাদেশ) ১৯৭৪ সালে, তিনি আইন অধ্যয়নের জন্য যুক্তরাজ্য যান কিন্তু আতিথেয়তা এবং ব্যবস্থাপনায় একটি ডিগ্রি অর্জনের সিদ্ধান্ত নেন। অধ্যয়নের সময় তিনি তাজমহল রেস্তোরাঁ গ্রুপের জন্য খণ্ডকালীন কাজ করেছিলেন।
আলী ক্যান্সারে আক্রান্ত হয়ে লন্ডনে ১৭ জুলাই ২০২২ সালে ৬১ বছর বয়সে মারা যান।
সেভিংস অ্যাকাউন্ট (২০২২-এর চলচ্চিত্র)

সেভিংস অ্যাকাউন্ট ২০২২ সালে মুক্তিপ্রাপ্ত একটি থ্রিলার নাট্য বাংলা ভাষার ভারতীয় চলচ্চিত্র। এটি পরিচালনা করেছেন রাজা চন্দ। মুখ্য ভূমিকায় আছেন অঙ্কুশ হাজরা ও সায়ন্তিকা বন্দ্যোপাধ্যায়। চিত্রনাট্যটি একটি ব্যাংক ডাকাতিকে কেন্দ্র করে গড়ে উঠেছে।
একজন ব্যক্তি একটি ব্যাঙ্কে প্রবেশ করে এবং তার দাবি পূরণ না হওয়া পর্যন্ত মানুষকে জিম্মি করে রাখার সিদ্ধান্ত নেয়।
চলচ্চিত্রটি ২০২২ সালের ১১ই নভেম্বর জি৫ ওটিটি প্লাটফর্মে মুক্তি দেওয়া হয়।
জি অ্যান্ড জি বনাম উইকিমিডিয়া ফাউন্ডেশন ইনক

জি ও জি বনাম উইকিমিডিয়া ফাউন্ডেশন, ইনক. [২০০৯] EWHC 3148 (QB) একটি ইংরেজি আইনি মামলা ছিল। এই মামলায় "জি" জড়িত যিনি একটি নরউইচ ফার্মাকাল আদেশ চেয়েছিলেন যাতে উত্তরদাতাকে এমন একজন ব্যক্তির আইপি ঠিকানা প্রকাশ করতে হয় যিনি তার ও তার সন্তানের ব্যক্তিগত এবং সংবেদনশীল তথ্য অন্তর্ভুক্ত করার জন্য উইকিপিডিয়া সম্পাদনা করেছিলেন। আদেশটি মঞ্জুর করা হয়েছিল। রায়ে অন্যান্য বিষয়ের পাশাপাশি, ১২ নং অনুচ্ছেদে এই ঝুঁকির দিকে মনোযোগ আকর্ষণ করা হয়েছে যে "উত্তরদাতার নামকরণ পরোক্ষভাবে পাঠকদের সক্ষম করতে পারে যারা ইতোমধ্যে মামলা সম্পর্কে অন্যান্য তথ্য জানেন তারা দাবিদারকে সনাক্ত করতে সক্ষম হতে পারে।" ৪০ নং অনুচ্ছেদে এই সম্ভাবনার কথা আবার উল্লেখ করা হয়েছে, যেখানে উল্লেখ করা হয়েছে যে "এমন কিছু সময় আছে যখন আদালত কোনও আদেশ দেওয়া হয়েছে তা প্রকাশের উপর নিষেধাজ্ঞা আরোপ করে।"
কুলচা

কুলচা হলো এক ধরনের নরম হালকা খামিরযুক্ত রুটি। এটি ভারতীয় উপমহাদেশ থেকে উৎপত্তি হয়েছে।
কুলচা তৈরি করা হয় ময়দা, জল, এক চিমটি লবণ এবং একটু ঈস্ট বা খামির মিশ্রণ দিয়ে। প্রথমে মিশ্রণের উপাদানগুলি হাত দিয়ে একসাথে ভালভাবে মিশিয়ে খুব শক্ত করে মেখে ময়দার তাল তৈরি করা হয়। এরপর ময়দার তালটিকে একটি ভেজা কাপড় দিয়ে ঢেকে রাখা হয় এবং একটি উষ্ণ জায়গায় এক ঘন্টা বা তার বেশি সময় ধরে রেখে দেওয়া হয়। এক্ষেত্রে ময়দার তাল একটু ফুলে উঠবে কিন্তু বেশি নয়। ময়দার তাল আবার হাত দিয়ে মাখা হয় এবং বেলন বা বেলনা ব্যবহার করে চ্যাপ্টা, গোলাকার আকৃতি দেওয়া হয়। তারপরে একটি মাটির চুলায় ("তান্দুর") কুলচার দুপিঠ ভাল করে সেঁকা হয় যতক্ষণ না কুলচার গায়ে হালকা বাদামী রং ধরে। সেঁকার সময় প্রায়শই কুলচার গায়ে মাখন বা ঘি মাখানো হয়, যদিও এটি আবশ্যিক নয়। গরম গরম কুলচা তৈরির পরে যে কোনো তরকারির সঙ্গে এটি খাওয়া হয়। তবে বেশিরভাগ মানুষ কুলচার সঙ্গে মশলাদার ছোলার তরকারি বা আলু মটরের তরকারি দিয়ে খাওয়া পছন্দ করেন।
সাধারণ কুলচা ছাড়াও বিভিন্ন রকমের পুর দিয়ে তৈরি রকমারি সুস্বাদু কুলচা তৈরি করা হয়। আবার ময়দা মাখাতে জল ব্যবহার না করে দুধ বা দইও ব্যবহার করা হয়। দুধ বা দই ব্যবহারের ফলে ময়দা আরও নরম হয়ে ওঠে। এই ধরনের কুলচাকে অনেকে দুধিয়া কুলচা বা দুধ কুলচা বলে থাকেন। দই ব্যবহার করা হলে ময়দা অনেক সময় বেশি ফোলে।এই ধরনের কুলচাগুলিতে সাধারণত পুর ভরা হয় না। এটি সাধারণভাবেই তৈরি করা হয়। তবে আমিষ বা নিরামিষ তরকারির সঙ্গে এটি পরিবেশন করা হয়।
মুঘল ও নিজামদের দরবারে পুর দিয়ে ঠাসা কুলচা পরিবেশন করা হতো। উদাহরণস্বরূপ, আওধ অঞ্চলে, অওধি কুলচা পরিবেশন করা হয়, নিহারীর সাথে। নিহারী বা নেহারি একটি জনপ্রিয় মাংসমিশ্রিত ঝোলযুক্ত খাদ্যবিশেষ। অষ্টাদশ শতাব্দীতে ভারতীয় উপমহাদেশে মুঘল সাম্রাজ্যে এটির উৎপত্তি হয়। নিহারী মূলত গরুর মাংস, মেষশাবক ও ভেড়ার মাংস, ছাগলের মাংস ও কখনো কখনো মুরগি এবং অস্থি মজ্জা দিয়ে রান্না করা হয়।
আজকাল কুলচা রেস্তোরাঁ ও দোকানে বিক্রি হয়। জম্মুর কালাদি কুলচা যা ঐতিহ্যবাহী কালাদি পনির দিয়ে তৈরি হয়। কালাদি পনির জম্মুর সবচেয়ে প্রিয় রাস্তার খাবারগুলির মধ্যে একটি। কালাদি কুলচা তৈরির জন্য প্রথমে কালাদি পনির একটি প্যানে তেল দিয়ে ভেজে হয়, যতক্ষণ পর্যন্ত না পনিরের উপর-নিচ দুই দিকের রঙ বাদামী হয়। এই ভাজা বাদামী রঙের কালাদি পনির কুলচাগুলির মধ্যে পুর হিসাবে দেওয়া হয়।
অমৃতসারী কুলচা অনেক সময় অমৃতসারী নান হিসাবেও পরিচিত। এই অমৃতসারী কুলচার একটি আধুনিক রন্ধনশৈলী অমৃতসরের স্থানীয় জনগণের কাছে প্রাতঃরাশের পছন্দের একটি খাবার হয়ে উঠেছে।
সমগ্র উত্তর ভারতে, পনির, আলু, পেঁয়াজ এবং অন্যান্য শাকসবজি কুলচার পুর হিসাবে ব্যবহৃত হয়।
পাকিস্তানে কুলচা রুটি মূলত হাজারা এবং উত্তর পাঞ্জাব অঞ্চলের নির্দিষ্ট কিছু অঞ্চলে খাওয়া হয়, সেখানকার মানুষদের এটি সকালের জনপ্রিয় জলখাবার।
২০২২–২৩ ওয়েস্ট ইন্ডিজ পুরুষ ক্রিকেট দলের দক্ষিণ আফ্রিকা সফর

ওয়েস্ট ইন্ডিজ পুরুষ ক্রিকেট দল ২০২৩ সালের ফেব্রুয়ারি ও মার্চ মাসে দুটি টেস্ট, তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য দক্ষিণ আফ্রিকা সফর করে। টেস্ট সিরিজটি ২০২১–২০২৩ আইসিসি বিশ্ব টেস্ট চ্যাম্পিয়নশিপের একটি অংশ হিসেবে খেলা হয়। ২০২২ সালের অক্টোবর মাসে সফরের সূচি ঘোষিত হয়।
টেস্ট সিরিজে দক্ষিণ আফ্রিকা ২–০ ব্যবধানে জয়ী হয়। ওডিআই সিরিজটি ১–১ সমতায় শেষ হয়। টি২০আই সিরিজে ওয়েস্ট ইন্ডিজ ২–১ ব্যবধানে জয়লাভ করে।
দ্বিতীয় টেস্ট ম্যাচ চলার সময় চোটের কারণে কেশব মহারাজ সিরিজের বাকি অংশ থেকে ছিটকে যান। তাঁর বদলি হিসেবে দক্ষিণ আফ্রিকার ওডিআই দলে তাবরাইজ শামসিকে যোগ করা হয়। ভিয়ান মুল্ডারও চোটের কারণে দক্ষিণ আফ্রিকার ওডিআই দল থেকে ছিটকে যান। ওডিআই সিরিজ শুরুর আগে চোটের কারণে ওবেদ ম্যাককয় ওয়েস্ট ইন্ডিজের টি২০আই দল থেকে ছিটকে গেলে রস্টন চেজকে দলে যোগ করা হয়।
তুহিন দাস (লেখক)

তুহিন দাস প্রবাসে বসবাসরত একজন বাঙালি কর্মী ও লেখক। দাস তার বাংলা কবিতা এবং রাজনৈতিক প্রবন্ধের জন্য সর্বাধিক পরিচিত। তার প্রথম ইংরেজি বই "এক্সাইল পয়েমস" একজন নির্বাসিত লেখক হিসেবে তার জীবনকে কেন্দ্র করে। 
চরমপন্থী হুমকির পর, তুহিন দাস ২০১৬ সালে রাজনৈতিক আশ্রয়ে আমেরিকায় পালিয়ে যান। তিনি পেনসিলভানিয়ার পিটসবার্গের সিটি অফ অ্যাসাইলাম -এ থাকেন যা নির্যাতিত লেখকদের জন্য অভয়ারণ্য। ২০২১ সালে, তার বাড়িটি তার বাংলা কবিতার সমন্বিত "কমা হাউস" নামে পাবলিক শিল্পকলায় পরিণত হয়েছে। 
তুহিন দাসের জন্ম বরিশালে। সেখানে তিনি সপরিবারে থাকতেন। দাস সপ্তম শ্রেণিতে কবিতা লেখা শুরু করেন। দাস ছোটবেলা থেকেই নিজের দেশ গঠনে মুগ্ধ ছিলেন। তিনি তার নিজস্ব প্রকাশনা সংস্থা প্রতিষ্ঠা করবেন এবং পরিচালনা করবেন যা রাজনৈতিক বিষয়গুলি কভার করবে। আল কায়েদা-সংশ্লিষ্ট গ্রুপ তাকে খুনের হুমকি দেওয়ার পর দাস আত্মগোপনে চলে যান। 
২০১৬ সালে দাস কার্নেগি মেলন ইউনিভার্সিটিতে একজন পরিদর্শন পণ্ডিত হন।